CELEX: 32007R0004
Language: el
Date: 2006-12-14 00:00:00
Title: Κανονισμός (ΕΚ) αριθ. 4/2007 της Ευρωπαϊκης Κεντρικής Τράπεζας, της 14ης Δεκεμβρίου 2006 , που τροποποιεί τον κανονισμό (ΕΚ) αριθ. 2423/2001 (ΕΚΤ/2001/13) σχετικά με την ενοποιημένη λογιστική κατάσταση του τομέα των νομισματικών χρηματοπιστωτικών ιδρυμάτων (ΕΚΤ/2006/20)

5.1.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 2/3
            
         
      ΚΑΝΟΝΙΣΜΌΣ (ΕΚ) αριθ. 4/2007 ΤΗΣ ΕΥΡΩΠΑΪΚΗΣ ΚΕΝΤΡΙΚΉΣ ΤΡΆΠΕΖΑΣ
   
   της 14ης Δεκεμβρίου 2006
   που τροποποιεί τον κανονισμό (ΕΚ) αριθ. 2423/2001 (ΕΚΤ/2001/13) σχετικά με την ενοποιημένη λογιστική κατάσταση του τομέα των νομισματικών χρηματοπιστωτικών ιδρυμάτων
   (ΕΚΤ/2006/20)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τον κανονισμό (ΕΚ) αριθ. 2533/98 του Συμβουλίου, της 23ης Νοεμβρίου 1998, σχετικά με τη συλλογή στατιστικών πληροφοριών από την Ευρωπαϊκή Κεντρική Τράπεζα (1), και ιδίως το άρθρο 5 παράγραφος 1 και το άρθρο 6 παράγραφος 4,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 2423/2001 της Ευρωπαϊκής Κεντρικής Τράπεζας, της 22ας Νοεμβρίου 2001, σχετικά με την ενοποιημένη λογιστική κατάσταση του τομέα των νομισματικών χρηματοπιστωτικών ιδρυμάτων (ΕΚΤ/2001/13) (2), απαιτεί από τα νομισματικά χρηματοπιστωτικά ιδρύματα την παροχή τριμηνιαίων στατιστικών στοιχείων αναλυόμενων κατά χώρα και κατά νόμισμα. Ο κανονισμός (ΕΚ) αριθ. 2423/2001 (ΕΚΤ/2001/13) πρέπει να τροποποιηθεί ώστε οι υποχρεώσεις παροχής στοιχείων να επεκταθούν και σε στατιστικά στοιχεία που αφορούν τη Βουλγαρία και τη Ρουμανία, οι οποίες θα προσχωρήσουν στην Ευρωπαϊκή Ένωση την 1η Ιανουαρίου 2007.
            
         
               (2)
            
            
               Σύμφωνα με τον κανονισμό (ΕΚ) αριθ. 2423/2001 (ΕΚΤ/2001/13), είναι υποχρεωτική η παροχή τριμηνιαίων στοιχείων για τις θέσεις έναντι αντισυμβαλλομένων που είναι κάτοικοι της επικράτειας κρατών μελών που έχουν υιοθετήσει το ευρώ. Συνεπώς, ο κανονισμός (ΕΚ) αριθ. 2423/2001 (ΕΚΤ/2001/13) πρέπει να τροποποιηθεί προκειμένου να ληφθεί υπόψη η υιοθέτηση του ευρώ από τη Σλοβενία,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 2423/2001 (ΕΚΤ/2001/13) τροποποιείται ως εξής:
   
               1)
            
            
               Στο άρθρο 4 παράγραφος 2, η φράση «με το σύμβολο “#”» αντικαθίσταται από τη φράση «με το σύμβολο “#” ή “*”».
            
         
               2)
            
            
               Τα παραρτήματα I και V τροποποιούνται σύμφωνα με το παράρτημα του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Φρανκφούρτη, 14 Δεκεμβρίου 2006.
      
         
            Για τo Διοικητικό Συμβoύλιo της ΕΚΤ
         
         
            Ο Πρόεδρος της ΕΚΤ
         
         Jean-Claude TRICHET
         
      
   
   
      (1)  ΕΕ L 318 της 27.11.1998, σ. 8.
   
      (2)  ΕΕ L 333 της 17.12.2001, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2181/2004 (ΕΚΤ/2004/21) (ΕΕ L 371 της 18.12.2004, σ. 42).
   
      ΠΑΡΑΡΤΗΜΑ
      Τα παραρτήματα Ι και V του κανονισμού (ΕΚ) αριθ. 2423/2001 (ΕΚΤ/2001/13) τροποποιούνται ως εξής:
      
                  1)
               
               
                  Το παράρτημα Ι τροποποιείται ως εξής:
                  
                              α)
                           
                           
                              To τμήμα IV του πρώτου μέρους τροποποιείται ως εξής:
                              
                                          i)
                                       
                                       
                                          στην πρώτη και τη δεύτερη πρόταση της παραγράφου 6α, η φράση «με το σύμβολο “#”» αντικαθίσταται από τη φράση «με το σύμβολο “#” ή “*”»·
                                       
                                    
                                          ii)
                                       
                                       
                                          στην πρώτη και τη δεύτερη πρόταση της παραγράφου 7α, η φράση «με το σύμβολο “#”» αντικαθίσταται από τη φράση «με το σύμβολο “#” ή “*”»·
                                       
                                    
                                          iii)
                                       
                                       
                                          στην πρώτη πρόταση της παραγράφου 9α, η φράση «με το σύμβολο “#”» αντικαθίσταται από τη φράση «με το σύμβολο “#” ή “*”».
                                       
                                    
                        
                              β)
                           
                           
                              Το δεύτερο μέρος τροποποιείται ως εξής:
                              
                                          i)
                                       
                                       
                                          στον πίνακα 3, ο οποίος τιτλοφορείται «Ανάλυση κατά χώρα»:
                                          
                                                      —
                                                   
                                                   
                                                      κάτω από την επικεφαλίδα «Β. Λοιπά συμμετέχοντα κράτη μέλη (ήτοι, εκτός “εσωτερικού”) + μέρος του “Γ. Υπόλοιπος κόσμος” (κράτη μέλη)», μετά την τελευταία στήλη, εισάγονται δύο στήλες που τιτλοφορούνται «BG» και «RO» αντίστοιχα. Καθένα από τα πεδία των δύο αυτών στηλών σημειώνεται με το σύμβολο «*»,
                                                   
                                                
                                                      —
                                                   
                                                   
                                                      στη στήλη με τίτλο «SI», το σύμβολο «#» διαγράφεται από κάθε πεδίο,
                                                   
                                                
                                                      —
                                                   
                                                   
                                                      στη «Γενική σημείωση», η φράση «με το σύμβολο “#”» αντικαθίσταται από τη φράση «με το σύμβολο “#” ή “*”»·
                                                   
                                                
                                    
                                          ii)
                                       
                                       
                                          στον πίνακα 4, ο οποίος τιτλοφορείται «Ανάλυση κατά νόμισμα»:
                                          
                                                      —
                                                   
                                                   
                                                      κάτω από την επικεφαλίδα «Νομίσματα λοιπών κρατών μελών», μετά την τελευταία στήλη, εισάγονται δύο στήλες που τιτλοφορούνται «BGN» και «RON» αντίστοιχα. Καθένα από τα πεδία των δύο αυτών στηλών σημειώνεται με το σύμβολο «*»,
                                                   
                                                
                                                      —
                                                   
                                                   
                                                      η στήλη με τίτλο «SIT» διαγράφεται,
                                                   
                                                
                                                      —
                                                   
                                                   
                                                      στη «Γενική σημείωση», η φράση «με το σύμβολο “#”» αντικαθίσταται από τη φράση «με το σύμβολο “#” ή “*”».
                                                   
                                                
                                    
                        
            
                  2)
               
               
                  Το παράρτημα V τροποποιείται ως εξής:
                  
                              α)
                           
                           
                              παρεμβάλλονται οι ακόλουθες παράγραφοι 1γ, 1δ και 1ε:
                              
                                          «1γ.
                                       
                                       
                                          Παρά τα οριζόμενα στην παράγραφο 1, η παροχή, με βάση τον παρόντα κανονισμό, στοιχείων που αφορούν τα πεδία που σημειώνονται με το σύμβολο “*” αρχίζει με τα τριμηνιαία στοιχεία της περιόδου που λήγει το Μάρτιο του 2007.
                                       
                                    
                                          1δ.
                                       
                                       
                                          Εφόσον η οικεία ΕθνΚΤ αποφασίσει να μην απαιτήσει την πρώτη παροχή μη σημαντικών στοιχείων με τα τριμηνιαία στοιχεία της περιόδου που λήγει το Μάρτιο του 2007, η παροχή στοιχείων αρχίζει δώδεκα μήνες αφότου η ΕθνΚΤ ενημερώσει τις μονάδες παροχής στοιχείων ότι τα στοιχεία απαιτούνται.
                                       
                                    
                                          1ε.
                                       
                                       
                                          Παρά τα οριζόμενα στην παράγραφο 1, η παροχή, με βάση τον παρόντα κανονισμό, στοιχείων που αφορούν τη στήλη με τίτλο “SI”, που βρίσκεται κάτω από την επικεφαλίδα “Β. Λοιπά συμμετέχοντα κράτη μέλη (ήτοι, εκτός ‘εσωτερικού’) + μέρος του ‘Γ. Υπόλοιπος κόσμος’ (κράτη μέλη)” στον πίνακα 3, αρχίζει με τα τριμηνιαία στοιχεία της περιόδου που λήγει το Μάρτιο 2007.»·
                                       
                                    
                        
                              β)
                           
                           
                              στην παράγραφο 2α, η φράση «με το σύμβολο “#”» αντικαθίσταται από τη φράση «με το σύμβολο “#” ή “*”».